**Сонгон шалтгаруулалтад зориулсан зохиол – САРАА**

(1-р анги сцен 11)

**11. КОРИДОР -"ОЮУН&БАДРАХ"- ДОТОР/ӨДӨР**

Сэтгэл хангалуун алхах Болд. Нарийн бичиг Сараа кофег нь аваачиж өгнө.

САРАА

Баяр хүргэе, ахлах партнераа. Маргаашийн ярилцлагыг...

БОЛД

Юу гэнэ ээ?

САРАА

Маргааш болох туслах өмгөөлөгчийн..

БОЛД

Биш ээ, тэрний өмнө

САРАА

(инээвхийлэн)

Ахлах партнер Болдоо?

Чихэнд нь чимэгтэй сонсогдож байгаа бололтой өрөөрүүгээ зүглэн алхах Болд. Өрөөний үүдэнд "Партнер Г.Болд" гэх самбарыг "Ахлах партнер Г.Болд" гэж солих ажилчин харагдана. Сараа Болдыг дагаж өрөөрүү орно.

Jump to

**БОЛДЫН ӨРӨӨ -"ОЮУН&БАДРАХ"- ДОТОР/ӨДӨР**

САРАА

(Санаа алдан)

Гэхдээ зарим нэгэн нь тушаал дэвшиж, ажил амьдрал, карер, цалин хөлс нь нэмэгдээд л, зарим нэг нь байсан байрнаасаа ховхрохгүй хэрнээ хийх ажил нь улам нэмэгдээд л...

Болд руу ёжтой харна. Болд хэсэг бодож байснаа

БОЛД

За за. Цалингийн гэрээг ахиж байгуулъя нарийн бичиг Сараа гуай. Болох уу?

САРАА

Окэй.

Сараа сэтгэл хангалуун байдалтай өрөөнөөс гарч явна.

(1-р анги сцен 22)

**22. ЗОЧИД БУУДАЛ ДОТОР/ӨДӨР**

Коридороор дүүрэн ажлын ярилцлага өгөх гэсэн албаны хувцастай залуус. Зарим нь хэлэх үгээ бэлдэн төвлөрөх бол, зарим нь сандарсан шинжтэй цаас харан үгээ тогтооно.

Тэдний голоор алхах Болд. Сараагийн хажууд ирэн цаасан дээр хэвлэсэн "МОНГОЛ УЛСЫН ШҮҮХИЙН БЭЛГЭ ТЭМДГИЙН ЗУРАГЛАЛ"-ыг өгнө.

БОЛД

Хүмүүсийг оруулахынхаа өмнө энэ зурагны тайлбарыг асуугаарай. Олигтойхон хариулсан хүнийг нь надад дохио өгч мэдэгдээрэй.

САРАА

Ойлголоо. Олигтойхон хариулт гэхээр?

БОЛД

Олигтойхон оролцогчийн хариултыг л хэлэхгүй юу?

САРАА

Тоглохоо болио. Энэ чинь туслах өмгөөлөгч сонгох шалгаруулалт. Ямар хүн хайж байгаа юм?

БОЛД

Над шиг?

САРАА

Аан ойлголоо, ойлголоо. Их зантай, зөрүүд, өөрийнхөөрөө, энэ бүгдийг цогцлоосон хүн олох ч хэцүү дээ.

БОЛД

(ярицлага авах өрөө рүүгээ орно)

Намайг ийм сайн мэддэг байх гэж

(7-р анги сцен 17)

1. **Дотор - болдын өрөө**

Ананд Болдын өрөөнөөс гарч явна.

Сараагийн ширээ.

ананд

Сараа эгч. Болд ахлах компаний худалдан авалтыг албаар удаашруулаад байгаа юм шиг санагдаад байх юм.

Сараа Ананд руу өрөвдмөөр царайтай харна.

ананд

Танд бас тэгж санагдаж байна уу?

сараа

Би бол хохирогч, миний бүтээсэн ажил, хичээсэн нэр хүнд минь ганц хүний элэглэлээс болж ....... /Улам бүр дүрдээ орж/  
Би яахаа мэдэхгүй байна. Миний сэтгэл, шаналж зүрх минь өвдөж байна. /Гэнэт царайны хувирал нь үгүй болж/  
За ямар байна?

ананд

Хөөх, та тэнцлээ. Өрсөлдөгчгүй тэнцлээ.

Сараа

Нээх сэтгэл сайхан болчихлоо.

ананд

Нулимсаа хүртэл дуслуулсан юм чинь

Сараа

Яг наадах чинь. Бүх сэтгэл хөдлөлөө ил гаргачихвал дотор нээх сайхан онгойчихдог юм.

Алтангэрэл Цэнгүүн хоёр ирж яваа нь харагдана.

(хасав)

Ананд Цэнгүүний хэлснийг үл тооно. Цэнгүүн ч явав.

ананд

Ар худрагачин

сараа

Гоншигнохоо боль. Тэгэх цагаараа чамайг гэсэн сэтгэлтэй гэрчээ ол. Гэхдээ эндээс ч олдохгүй байх шүү. Бүгд өөр өөрийн дүр авчихсан байгаа.

(11-р анги сцен 3)

**3. ДОТОР.КОРИДОР-БОЛДЫН ӨРӨӨ.ӨГЛӨӨ**

Ажилдаа ирэх Болд алхсаар Сараагийн хажууд ирнэ.

БОЛД

Сараа, нэг юм гуйя. "Маргад" компаний Насаатай холбож өгөөч. Баярлалаа

Сараа Болдын үгийг сонсоод цэл гайхна.

Jump to

**Болдын өрөө**

Сараа Болдыг даган өрөөнд нь орж ирнэ.

САРАА

Юу болсон юм?

БОЛД

Юу?

САРАА

Гуйя, өгөөч, баярлалаа. Энэ хорвоогийн хамгийн эелдэг гурван үгийг сая нэг дор амнаасаа гаргаа биз дээ?

БОЛД

Тоглох цаг алга аа.

САРАА

Зангиа чинь баруун тийшээгээ далийчихаж. Сэтгэл санаа чинь тогтворгүй байгаагийн шинж дээ.

БОЛД

Дугаарыг нь олвол надад өгчих, би ярих хэрэгтэй байна.

САРАА

(Цамцыг нь хараад гайхна)

Дүү чинь өвдөж байхад л үзмэн ягаан сорочка өмсөө биз дээ?

(хэсэг чимээгүй)

Ээж чинь гарч ирсэн юм уу? Эсвэл Оюун захирал Анандын тухай мэдчихэж, тийм үү?

Болд санаа алдана. Сараа уулга алдан Болдын өөдөөс харан сандал дээр сууна.

САРАА

Яанаа?? Ананд мэдэж байгаа юу?

Болд толгой сэгсрэнэ.